text: [{"text_idx": "#000004", "text": "Filannoo Paakistaanitti dhuma ji\u2019a darbe geggeefameen paartiin Imraan Kahan hoogganu barcumaa paarlaamaa heddu kan moo\u2019ate yoo tahu, Kanuma hordofuun Jum\u2019aa hardhaa paarlaamaan biyyattii Imraan Kahan muummicha ministeeraa godhuun filate. Haaluma kanaan Mr Kahan Sabtii boruu taayitaa isaa ifatti fudhatuun, guyyoota itti aananitti Kaabinee ijaaruun mootummaa biyyattii kan hoogganu tahuu gabaasni arganne ni ibsa."}, {"text_idx": "#000005", "text": "Filannoo har\u2019aa kanaan Imraan Kahan sagalee miseensota paarlaamaa 176 kan argate yoo tahu, hoogganaan paartii Pakistan Muslim League-Nawaz Shehbaz Shariif ammoo sagalee 96 kan argate tahuun beekameera. Shehbaz Sharif obboleessi isaa Nawaaz Shariif taayitaa irraa eega bu\u2019ee booda waggaa tokkoof muummicha ministeeraa tahuun mootummaa Paakistaan hoogganaa ture."}, {"text_idx": "#000007", "text": "Haaluma kanaan waggaa lama dura dooseen qorannoo Panama Papers jedhamu, muummichi ministeera Paakistaan kan duraanii Nawaaz Shariif dhoksaadhaan biyyoota biroo keessatti qabeenya horachuu isaa eega saaxilee booda, Nawaaz Shaariif taayitaa akka gad lakkisuuf Imraan Kahan duulaa cimaa geggeessaa turuun isaa ni beekama. Haaluma Kanaan Mr Sharif July 28/2017 taayitaa irraa kan buufame yoo tahu, baatii tokkoo dura ammoo himannaa malaamaltummaa irratti banameen hidhaan waggaa 10 irratti murtaayuun mana hidhaa seene."}, {"text_idx": "#000011", "text": "Gamtaan Munshidoota Sikkoo fi Mandoo Hundeeffame"}]